Pohjola Rakennus

Pohjola Rakennus Group PRG Oy on vuonna 1989 perustettu kiinteistökehitys- ja rakennusalan yritys, jonka tytäryhtiöitä ovat Pohjola Rakennus Oy Suomi, Eloisa Asunnot Oy ja Pohjola Koti Kiinteistökehitys Oy. Pohjola Rakennuksen on perustanut vuonna 1989 Juha Metsälä, joka toimii konsernijohtajana ja hallituksen puheenjohtajana. 

Konsernin liikevaihto on ollut vahvasti kasvussa. Se oli vuonna 2014 noin 85,2 miljoonaa euroa, vuonna 2015 noin 126 miljoonaa euroa, vuonna 2016 noin 191 miljoonaa euroa, vuonna 2017  264,6 miljoonaa euroa, vuonna 2018 260,7 miljoonaa euroa, vuonna 2019 noin295,1 miljoonaa euroa, vuonna 2020  315,3 miljoonaa euroa ja vuonna 2021  356,2 miljoonaa euroa. Konserni työllistää yhteensä yli 3 000 henkilöä, joista omaa henkilökuntaa on keskimäärin 278. 

Pohjola Rakennus Oy Suomi on kerrostaloasuntojen rakentamiseen keskittynyt rakennusliike. Yhtiö rakentaa vuosittain yli 3 000 asuntoa sekä toimitilakohteita, teollisuus- ja tuotantotiloja, pysäköintilaitoksia ja julkisia rakennuksia Pääkaupunkiseudulle sekä Turun, Tampereen, Kuopion, Oulun ja Jyväskylän seuduille.

Eloisa Asunnot Oy pyrkii ylläpitämään senioriväestön toimintakykyä ja kotona asumisen mahdollisuuksia. Eloisa-kodit ovat omistus- ja vuokra-asuntoja, joiden rakentamisen lähtökohtana ovat ikäihmisten asumisen arkea helpottavat sekä turvallisuutta, yhteisöllisyyttä ja esteettömyyttä edistävät ratkaisut.

Pohjola Koti Kiinteistökehitys Oy kiinteistökehittämiseen erikoistunut yhtiö.

Historia 
Rakennustoimisto Pohjolan tarina alkoi 1980-luvun lopulla, jolloin isot rakentajat olivat taantumassa. Nykyinen konsernijohtaja Juha Metsälä perusti Rakennustoimisto Pohjola Oy:n yhtiökumppaninsa kanssa vuonna 1989. 1990-luvulla Rakennustoimisto Pohjola aloitti ensimmäisten rakennusyhtiöiden joukossa Suomessa projektiurakoinnin, jossa rakennushanke jaettiin useisiin hankinta- ja urakkavaiheisiin. Yhtiö alkoi myös ostaa tontteja ja myydä talokokonaisuuksia rakennuttajille.

Vuoteen 1995 mennessä yhtiö oli jo alan kannattavimpien yritysten joukossa Suomessa. Haka-rakentajien konkurssipesältä ostetut tontit Tampereen Kalevassa olivat tärkeä merkkipaalu yhtiön menestyksen kannalta. 2000-luvulla muutto kasvukeskuksiin kiihtyi ja yhtiö perusti tulosyksiköt Ouluun ja pääkaupunkiseudulle. Rakennusyhtiö Pohjola oli mukana mm. kauppakeskus Ison Omenan, Kauniaisten musiikkitalon ja Meilahden Ronald McDonald -kodin rakennusprojekteissa.

1990-luvun lopulla taantuma alkoi koetella alaa. Yhtiö lakkautti Oulun toimipisteensä ja päätti keskittyä Pirkanmaalle. Seuraavat askeleet yhtiö otti maa-alueiden kehittäjinä. Näitä hankkeita olivat mm. Koilliskeskus Tampereella ja Winglet Business Park Pirkkalassa. Samoihin aikoihin Pohjola lanseerasi senioriasumiselle oman Eloisa-konseptin. Ensimmäinen tällä nimellä tunnettu kohde As Oy Lohjan Omenapuu valmistui vuonna 2002. Samana vuonna Tuusulan kunta lähti pioneerina toteuttamaan kokonaista Eloisa-korttelia Rykmentinpuiston alueelle. 

Asuntotuotantopuolella näkyvyyttä saatiin vuoden 2012 asuntomessuilla, jonne valmistui näyttelykohteeksi As Oy Tampereen Vuoreksen Eemeli. Rakennuslehti valitsi kohteen arkkitehtuuriltaan messujen parhaaksi ammattilaiskohteeksi.

Perheyritys tunnettiin Rakennustoimisto Pohjola Oy:nä vuoteen 2013 saakka, jolloin nimi vaihtui Pohjola Rakennus Oy:ksi. Pohjola Rakennuksen 2010-luvun kasvu ja laajentuminen toteutettiin eri kaupunkeihin perustettujen tytäryhtiöiden kautta. 1.4.2019 tytäryhtiöt fuusioituivat yhdeksi, jolloin nimi vaihtui muotoon Pohjola Rakennus Oy Suomi. Samalla yhtiön rakennetta muutettiin siten, että Pohjola Rakennus Suomesta tuli tytäryhtiö, jokna emoyhtiönä toimii Pohjola Rakennus Group PRG Oy .

Konsernin rakennushankkeita 

Hermia 12, 2008
Keskon Linnainmaan Citymarket-keskus Tampereella, 2009
S-Asunnot Oy, S-Asunnot Hervanta Tampere, 103 asuntoa, 2009
Pirkan Opiskelija-asunnot Oy, 132 asuntoa, 2009
Kiint.oy Pirkkalan Myllyhaantie, toimitila, 2009
As.oy Valkeakosken Anianpääsky jaa As.oy Valkeakosken Apiankyyhky, senioritaloja, 84 asuntoa, 2010–2012
Tampereen ev.lut.seurakunnat, Martinus-koti, 63 asuntoa ja 4 ryhmäkotia, 2011
As.oy Tampereen Sammonkuikka, 51 asuntoa 2012
YH-Kodit Oy, As.oy Tampereen Kalevan Elias, 96 asuntoa, 2012
As.oy Jyväskylän Kylänseppä ja As.oy Jyväskylän Sepänahjo, 55 asuntoa 2012–2013
Winglet Business Park Pirkkalassa
KOy Opintanner, Pirkka 7, Opiskelija-asuntoja, Tampere, 117 asuntoa, 2014
TA-asumisoikeus, Tykkitienkatu 4 ja 6, Tampere, 56 asuntoa, 2014
Eloisa-senioriasumisen mallin mukainen As Oy Espoon Valapuisto 2014–2015
Asunto Oy Vantaan Topaasi ja Asunto Oy Vantaan Ruusukvartsi, yhteensä 140 asuntoa Kivistön alueella, 2014–2015
Asunto Oy Vihdin Pisteenkaari, Eloisa-senioriasuntoja 43 kpl Nummelan keskustassa, 2014–2015
Asunto Oy Sipoon Pähkinälehto, 62 vuokra-asuntoa Söderkullassa, 2014–2015
As Oy Tampereen Sorsapuiston Tähti, 93 asuntoa + 6 liiketilaa, valmistui vuonna 2016
Hattulan monitoimitalo Juteinikeskus, koulu- ja liikuntasalirakennus, valmistui vuonna 2016
Asunto Oy Kauniaisten Villa Roosa, 29 asuntoa, valmistui kesäkuussa 2017
Asunto Oy Helsingin Atriumpiha, 68 asuntoa, Hitas, valmistui huhtikuussa 2017
Järvenpään Pajalankulman alue, noin 210 asuntoa, valmistui vuonna 2017 
Porvoon Slottsgården-kortteli, noin 300 asuntoa, arvioitu valmistuminen vuonna 2020

Lähteet

Aiheesta muualla 
 Pohjola-rakennus
 Eloisa-koti

Suomessa toimivat rakennusyritykset
Suomalaiset perheyritykset